2 Δεκεμβρίου, 2022


**ΔΕΛΤΙΟ ΤΥΠΟΥ**

ΔΕΙΚΤΗΣ ΤΙΜΩΝ ΚΑΤΑΝΑΛΩΤΗ(ΔΤΚ): **ΝΟΕΜΒΡΙΟΣ 2022**

**Πληθωρισμός 8,7%**

Ο Δείκτης Τιμών Καταναλωτή τον Νοέμβριο 2022 αυξήθηκε κατά 0,54 μονάδες και έφτασε στις 114,55 μονάδες σε σύγκριση με 114,01 μονάδες τον Οκτώβριο 2022. Ο πληθωρισμός τον Νοέμβριο 2022 αυξήθηκε με ρυθμό 8,7%. (Πίνακας 1)

Για την περίοδο Ιανουαρίου- Νοεμβρίου 2022, ο ΔΤΚ σημείωσε αύξηση 8,4% σε σύγκριση με την αντίστοιχη περσινή περίοδο. (Πίνακας 1)



Οι μεγαλύτερες μεταβολές στις οικονομικές κατηγορίες συγκριτικά με τον Νοέμβριο του 2021 καταγράφηκαν στον *Ηλεκτρισμό* με ποσοστό 32,3% και στα *Πετρελαιοειδή* με ποσοστό 16,3%. Σε σχέση με τον προηγούμενο μήνα, η μεγαλύτερη μεταβολή παρουσιάστηκε στα *Νερό* (3,6%). (Πίνακας 2)

**Ανάλυση ποσοστιαίων μεταβολών**

Συγκριτικά με τον Νοέμβριο του 2021, οι μεγαλύτερες μεταβολές παρατηρήθηκαν στις κατηγορίες *Στέγαση, Ύδρευση, Ηλεκτρισμός και Υγραέριο* (17,3%), *Τρόφιμα και μη Αλκοολούχα Ποτά* (15,5%), και *Μεταφορές* (10,7%). (Πίνακας 1)

Σε σχέση με τον Οκτώβριο του 2022, η μεγαλύτερη μεταβολή σημειώθηκε στην κατηγορία *Ένδυση και Υπόδηση* (1,4%). (Πίνακας 1)

Για την περίοδο Ιανουαρίου – Νοεμβρίου 2022 σε σύγκριση με την αντίστοιχη περσινή περίοδο, οι μεγαλύτερες μεταβολές παρουσιάστηκαν στις κατηγορίες *Στέγαση, Ύδρευση, Ηλεκτρισμός και Υγραέριο* (21,4%) και *Μεταφορές* (16,9%). (Πίνακας 1)

**Ανάλυση επιπτώσεων σε μονάδες**

Τη μεγαλύτερη επίδραση στη μεταβολή του ΔΤΚ του Νοεμβρίου 2022 σε σχέση με τον Νοέμβριο του 2021 είχαν οι κατηγορίες *Τρόφιμα και μη Αλκοολούχα Ποτά* (2,97), *Στέγαση, Ύδρευση, Ηλεκτρισμός και Υγραέριο* (2,36) και *Μεταφορές* (1,76). (Πίνακας 3)

Οι κατηγορίες *Τρόφιμα και μη Αλκοολούχα Ποτά* (0,19), *Μεταφορές* (0,16) και *Ένδυση και Υπόδηση* (0,11) είχαν τη μεγαλύτερη θετική επίπτωση στη μεταβολή του ΔΤΚ σε σχέση με τον προηγούμενο μήνα.

(Πίνακας 3)

Τη μεγαλύτερη επίπτωση στη μεταβολή του ΔΤΚ του Νοεμβρίου 2022 σε σύγκριση με το δείκτη του Νοεμβρίου 2021 είχαν τα *Πετρελαιοειδή* (1,58) και ο *Ηλεκτρισμός* (1,40). (Πίνακας 4)

Τέλος, τα *Πετρελαιοειδή* (0,23) είχαν την μεγαλύτερη θετική επίδραση στη μεταβολή του ΔΤΚ του Νοεμβρίου 2022 σε σχέση με τον αντίστοιχο δείκτη του προηγούμενου μήνα. (Πίνακας 5)

|  |  |  |  |  |  |
| --- | --- | --- | --- | --- | --- |
| **Πίνακας 1** | | | | | |
| **Κατηγορίες Αγαθών και Υπηρεσιών** | ΔΤΚ (2015=100) | | Μεταβολές (%) | | |
| **Οκτώβριος**  **2022** | **Νοέμβριος**  **2022** | **Νοε 22/**  **Νοε 21** | **Νοε 22/**  **Οκτ 22** | **Ιαν - Νοε 22/**  **Ιαν - Νοε 21** |
| Τρόφιμα και μη Αλκοολούχα Ποτά | 115,48 | 116,48 | 15,46 | 0,87 | 8,56 |
| Αλκοολούχα Ποτά και Καπνός | 98,79 | 98,80 | 1,14 | 0,01 | 0,98 |
| Ένδυση και Υπόδηση | 106,29 | 107,76 | 0,01 | 1,38 | 1,76 |
| Στέγαση, Ύδρευση, Ηλεκτρισμός και Υγραέριο | 143,36 | 142,96 | 17,31 | -0,28 | 21,38 |
| Επίπλωση, Οικιακός Εξοπλισμός και Προΐόντα Καθαρισμού | 103,61 | 103,58 | 7,14 | -0,03 | 5,01 |
| Υγεία | 103,86 | 103,99 | 0,84 | 0,13 | 0,76 |
| Μεταφορές | 118,68 | 119,75 | 10,70 | 0,90 | 16,92 |
| Επικοινωνίες | 91,86 | 91,86 | -2,37 | 0,00 | -0,15 |
| Αναψυχή και Πολιτισμός | 109,55 | 110,55 | 6,54 | 0,91 | 4,27 |
| Εκπαίδευση | 109,30 | 109,30 | 1,81 | 0,00 | 0,89 |
| Εστιατόρια και Ξενοδοχεία | 117,60 | 117,87 | 9,14 | 0,23 | 7,44 |
| Άλλα Αγαθά και Υπηρεσίες | 105,17 | 105,59 | 4,09 | 0,40 | 2,57 |
| **Γενικός Δείκτης Τιμών Καταναλωτή** | **114,01** | **114,55** | **8,72** | **0,47** | **8,43** |

|  |  |  |  |
| --- | --- | --- | --- |
| **Πίνακας 2** | | | |
| **Οικονομικές Κατηγορίες** | **Συντελεστές Στάθμισης** | **Μεταβολές (%)** | |
| **Νοε 22/ Νοε 21** | **Νοε 22/Οκτ 22** |
| Γεωργικά Προϊόντα | 749 | 16,75 | 0,59 |
| Βιομηχανικά Προϊόντα  (εκτός Πετρελαιοειδών) | 4021 | 7,64 | 0,71 |
| Ηλεκτρισμός | 316 | 32,29 | -1,40 |
| Πετρελαιοειδή | 871 | 16,32 | 2,21 |
| Νερό | 72 | 3,55 | 3,55 |
| Υπηρεσίες | 3971 | 4,19 | -0,04 |
| **Γενικός Δείκτης** | **10000** | **8,72** | **0,47** |

|  |  |  |  |
| --- | --- | --- | --- |
| **Πίνακας 3** | | |  |
| **Κατηγορίες Αγαθών και Υπηρεσιών** | **Συντελεστές Στάθμισης** | **Επίπτωση (μονάδες)** | |
| **Νοε 22/Νοε 21** | **Νοε 22/Οκτ 22** |
| Τρόφιμα και μη Αλκοολούχα Ποτά | 1906 | 2,97 | 0,19 |
| Αλκοολούχα Ποτά και Καπνός | 347 | 0,04 | 0,00 |
| Ένδυση και Υπόδηση | 721 | 0,00 | 0,11 |
| Στέγαση, Ύδρευση, Ηλεκτρισμός και Υγραέριο | 1119 | 2,36 | -0,04 |
| Επίπλωση, Οικιακός Εξοπλισμός και Προΐόντα Καθαρισμού | 644 | 0,44 | 0,00 |
| Υγεία | 637 | 0,06 | 0,01 |
| Μεταφορές | 1524 | 1,76 | 0,16 |
| Επικοινωνίες | 439 | -0,10 | 0,00 |
| Αναψυχή και Πολιτισμός | 575 | 0,39 | 0,06 |
| Εκπαίδευση | 392 | 0,08 | 0,00 |
| Εστιατόρια και Ξενοδοχεία | 836 | 0,83 | 0,02 |
| Άλλα Αγαθά και Υπηρεσίες | 860 | 0,36 | 0,04 |
| **Γενικός Δείκτης Τιμών Καταναλωτή** | **10000** | **9,19** | **0,54** |
| Σημείωση: Τα αθροίσματα υπολογίζονται βάσει των επιμέρους επιπτώσεων με άπειρα δεκαδικά και δημοσιεύονται με στρογγυλοποίηση δυο δεκαδικών. Πιθανές διαφορές στα αθροίσματα είναι λόγω σφάλματος στρογγυλοποίησης. | | | |

|  |  |
| --- | --- |
| **Πίνακας 4** | |
| **Προϊόντα/Υπηρεσίες** | **Επίπτωση (μονάδες)** |
| **Νοε 22/ Νοε 21** |
| ***Θετική επίπτωση*** |  |
| Πετρελαιοειδή | 1,58 |
| Ηλεκτρισμός | 1,40 |
| Υπηρεσίες τροφοδοσίας | 0,80 |
| Φρέσκα λαχανικά | 0,48 |
| Αγορά αυτοκινήτων | 0,44 |
| Φρέσκο κρέας | 0,40 |
| Υπηρεσίες για τακτική συντήρηση κατοικίας | 0,34 |
| Πατάτες | 0,18 |
| Έλαια και λίπη | 0,18 |
| Διάφορα άλλα προϊόντα και υπηρεσίες | 3,39 |
| **ΓΕΝΙΚΟ ΣΥΝΟΛΟ** | **9,19** |

|  |  |
| --- | --- |
| **Πίνακας 5** | |
| **Προϊόντα/Υπηρεσίες** | **Επίπτωση (μονάδες)** |
| **Νοε 22/ Οκτ 22** |
| ***Θετική επίπτωση*** |  |
| Πετρελαιοειδή | 0,23 |
| Είδη ένδυσης | 0,06 |
| Πατάτες | 0,06 |
| Υπηρεσίες τροφοδοσίας | 0,05 |
| Συνδρομές σε τηλεοπτικούς σταθμούς | 0,05 |
| Είδη υπόδησης | 0,04 |
| Διάφορα άλλα προϊόντα και υπηρεσίες | 0,27 |
| ***Αρνητική επίπτωση*** |  |
| Αεροπορικά ναύλα | -0,09 |
| Ηλεκτρισμός | -0,08 |
| Φρέσκα φρούτα | -0,04 |
| **ΓΕΝΙΚΟ ΣΥΝΟΛΟ** | **0,54** |

**ΜΕΘΟΔΟΛΟΓΙΚΕΣ ΠΛΗΡΟΦΟΡΙΕΣ**

**Ορισμοί**

Ο **Δείκτης Τιμών Καταναλωτή (ΔΤΚ)** είναι οικονομικός δείκτης που καταρτίζεται για τη μέτρηση των διαχρονικών μεταβολών στις τιμές των καταναλωτικών αγαθών και υπηρεσιών που αποκτώνται, χρησιμοποιούνται ή πληρώνονται από τα νοικοκυριά (διαμένουν στην Κύπρο ή έχουν σκοπό να διαμείνουν στην Κύπρο για ένα χρόνο τουλάχιστον). Ο ΔΤΚ αποτελεί τον επίσημο δείκτη για τον υπολογισμό του πληθωρισμού.

Ο **Πληθωρισμός** δείχνει τη μεταβολή του ΔΤΚ σε σχέση με τον αντίστοιχο μήνα του προηγούμενου έτους.

Η **Επίπτωση** αντιπροσωπεύει το ποσό της συνολικής μεταβολής στον ΔΤΚ το οποίο οφείλεται στην αναφερόμενη κατηγορία/αγαθό/υπηρεσία.

**Τιμοληψία**

Η τιμοληψία διενεργείται μόνο στις αστικές περιοχές των επαρχιών Λευκωσίας, Λάρνακας, Λεμεσού και Πάφου. Για κάθε πόλη οι αυξομειώσεις των τιμών κατά προϊόν κάθε μήνα σταθμίζονται ανάλογα με τον πληθυσμό. Συγκεκριμένα οι συντελεστές στάθμισης για τις τέσσερις επαρχίες: Λευκωσία 42%, Λεμεσός 30%, Λάρνακα 18% και Πάφος 10%.

Οι τιμές των 805 ειδών και υπηρεσιών, που περιλαμβάνονται στον ΔΤΚ παρακολουθούνται και καταγράφονται μια φορά κάθε μήνα, εκτός από κάποια εποχικά προϊόντα (π.χ. λαχανικά και φρούτα), τα κρέατα και τα καύσιμα, των οποίων οι τιμές συλλέγονται κάθε βδομάδα (κάθε Πέμπτη).

**Έτος βάσης**

Το έτος βάσης από τον Ιανουάριο του 2006 μέχρι το Δεκέμβριο του 2015 ήταν το 2005=100. Από τον Ιανουάριο του 2016 έτος αναφοράς είναι το 2015=100.

**Ταξινόμηση**

Μέχρι τον Δεκέμβριο του 2015, ο ΔΤΚ υπολογιζόταν και δημοσιευόταν βάσει της ταξινόμησης COICOP4 με την οποία η κατηγορία των προϊόντων καθορίζεται μέχρι τα τέσσερα ψηφία. Από τον Ιανουάριο του 2016, ο ΔΤΚ υπολογίζεται και δημοσιεύεται βάσει της ταξινόμησης ECOICOP ακολουθώντας σχετικό κανονισμό της Ευρωπαϊκής Στατιστικής Υπηρεσίας. Ως εκ τούτου, το χαμηλότερο επίπεδο λεπτομέρειας για την ταξινόμηση που χρησιμοποιείται είναι τα πέντε ψηφία.

**Προϊόντα/Υπηρεσίες και Συντελεστές στάθμισης**

Με ισχύ από τον Ιανουάριο του 2018, τόσο τα προϊόντα που περιέχονται στον ΔΤΚ όσο και οι συντελεστές στάθμισής τους αναθεωρήθηκαν. Η αναθεώρηση βασίστηκε στα αποτελέσματα της Έρευνας Οικογενειακών Προϋπολογισμών 2015/2016.

***Για περισσότερες πληροφορίες:***

Πύλη Στατιστικής Υπηρεσίας, υπόθεμα [Δείκτες Τιμών](https://www.cystat.gov.cy/el/SubthemeStatistics?s=47)

[CYSTAT-DB](https://cystatdb.cystat.gov.cy/pxweb/el/8.CYSTAT-DB/8.CYSTAT-DB__Price%20Indices__) (Βάση Δεδομένων)

[Προκαθορισμένοι Πίνακες](https://www.cystat.gov.cy/el/KeyFiguresList?s=47) (Excel)

[Μεθοδολογικές Πληροφορίες](https://www.cystat.gov.cy/el/MethodologicalDetails?m=2089)

**Οι Προκαθορισμένοι Πίνακες σε μορφή Excel είναι ενημερωμένοι με στοιχεία μέχρι και τον Δεκέμβριο του 2021. Για τον Ιανουάριο 2022 και νεότερα στοιχεία, ενημέρωση γίνεται μόνο στη Βάση Δεδομένων CYSTAT-DB.**

*Επικοινωνία*

Κωνσταντία Παπαγεωργίου: Τηλ:+35722602116, Ηλ. Ταχ.: [cpapageorgiou@cystat.mof.gov.cy](mailto:cpapageorgiou@cystat.mof.gov.cy)